b'\n_START_ARTICLE_\nDirecci\xc3\xb3 (geometria)\n_START_PARAGRAPH_\nUna direcci\xc3\xb3 \xc3\xa9s la informaci\xc3\xb3 continguda en la posici\xc3\xb3 relativa d\'un punt respecte a un altre punt sense informaci\xc3\xb3 sobre la dist\xc3\xa0ncia. Les direccions poden ser o b\xc3\xa9 relatives a una refer\xc3\xa8ncia determinada (els violins en una orquestra completa s\'asseuen normalment a l\'esquerra del director), o b\xc3\xa9 absolutes d\'acord amb algun marc de refer\xc3\xa8ncia pr\xc3\xa8viament acordat (la ciutat de Nova York es troba a l\'oest de Madrid)._NEWLINE_La direcci\xc3\xb3 s\'indica sovint amb la m\xc3\xa0 amb un dit \xc3\xadndex est\xc3\xa8s o representant-la amb una fletxa. En un senyal d\'orientaci\xc3\xb3 vertical que representa un pla horitzontal, tal com un senyal de tr\xc3\xa0nsit, "endavant", normalment s\'indica amb una fletxa vertical cap amunt.  Matem\xc3\xa0ticament, la direcci\xc3\xb3 es pot especificar de forma \xc3\xbanica per un vector d\'unitat, o de manera equivalent pels angles formats pel cam\xc3\xad m\xc3\xa9s directe respecte a un conjunt espec\xc3\xadfic d\'eixos._NEWLINE_En geometria Euclidiana i af\xc3\xad, la direcci\xc3\xb3 d\'un subespai \xc3\xa9s l\'espai vectorial associat a aquest subespai.. En el cas d\'un subespai de dimensi\xc3\xb3 unitat (que \xc3\xa9s una l\xc3\xadnia)  els vectors de direcci\xc3\xb3 s\xc3\xb3n els vectors diferents de zero d\'aquest espai vectorial.'